b'\n_START_ARTICLE_\nEloy Alfaro\n_START_SECTION_\n\xc5\xbdivljenjepis\n_START_PARAGRAPH_\nAlfaro, vodja Ekvadorske radikalne liberalne stranke, je bil pobudnik liberalne revolucije leta 1895, dr\xc5\xbeavnega udara, v katerem je odstranil predsednika Vicenteja Salazarja in se 5. junija istega leta razglasil za protiklerialnega diktatorja; 17. januarja 1897 do 1. septembra 1901 pa je bil znan kot ustavodajni predsednik. Njegov prvi mandat je predvsem zaznamovan s korenito sekularizacijo Ekvadorja. Sprva je podpiral svojega naslednika, nato pa mu je nasprotoval, dokler ni leta 1906 izpeljal \xc5\xa1e enega dr\xc5\xbeavnega udara, v katerem je odstranil izvoljenega predsednika Lizarda Garcio in se razglasil za vrhovnega diktatorja; na tem polo\xc5\xbeaju je ostal do 12. avgusta 1911. V drugem mandatu je vpeljal \xc5\xa1tevilne novosti: svoboda govora, legalizacija civilnega zakona in lo\xc4\x8ditve. Zgraditi je dal \xc5\xa1tevilne javne \xc5\xa1ole ter vpeljal pravico do brezpla\xc4\x8dnega in sekularnega \xc5\xa1olstva. Najve\xc4\x8dji dose\xc5\xbeek mandata pa velja dokon\xc4\x8danje Transandske \xc5\xbeeleznice, ki povezuje Guayaquil in Quito._NEWLINE_Kot prostozidar se je v svojem \xc4\x8dasu nenehno ukvarjal z bojem proti vplivu Rimskokatoli\xc5\xa1ke cerkve. Tako je dal zase\xc4\x8di cerkveno imetje, izgnal verske redove ter ni dovolil ustanavljanje novih samostanov. Njegov protikatoli\xc5\xa1kim ukrepom se je primarno zapostavil nad\xc5\xa1kof Quita Federico Gonz\xc3\xa1lez Su\xc3\xa1rez._NEWLINE_Leta 1911 so ga njegovi biv\xc5\xa1i podporniki odstranili s polo\xc5\xbeaja, nakar je \xc5\xa1e isto leto hotel izvesti svoj tretji dr\xc5\xbeavni udar. Novo dr\xc5\xbeavno vodstvo je slednjega prepre\xc4\x8dilo in Alfara izgnalo v Panamo. 4. januarja 1912 se je vrnil v Ekvador kot vodja novega dr\xc5\xbeavnega udara, katerega pa je zatrl general Le\xc3\xb3nidas Plaza Guti\xc3\xa9rrez. Alfaro je bil ujet in poslan v zapor v Quitu. 28. januarja 1912 je skupina prokatoli\xc5\xa1kih vojakov, katerih geslo je bilo Viva la religi\xc3\xb3n y mueran los masones (\xc5\xbdivela religija in smrt prostozidarjem), vdrla v zaport, kjer so se nahajali uporniki in jih izvlekla iz zapora v mesto; privezali so jih na konje, ki so jih vlekli za seboj. \xc5\xa0e preden so pri\xc5\xa1li do mestnih vrtov, so bili vsi mrtvi. Danes se na tem mestu nahaja spomenik. Nekaj dni pozneje so Alfara tajno pokopali v Quitu, nato pa so njegove posmrtne ostanke v 40. letih 20. stoletja prestavili v mavzolej v Guayaquilu. Na pobudo predsednika Rafaela Correaja so del njegovega prahu izkopali in ga pokopali v mestu Monticristi, kjer je leta 2008 potekala nacionalna ustavodajna skup\xc5\xa1\xc4\x8dina._NEWLINE_Danes je v Ekvadorju in delu Ju\xc5\xbene Amerike ime Alfaro sinonim za revolucijo.'